**អំពី** **Telehealth**

តើការណាត់ជួប **telehealth** គឺជាអ្វី?

**ការណាត់ជួប** telehealth **គឺជាការទូរសព្ទតាមវីដេអូ ដែលលោកអ្នកនឹងមើលឃើញនិងពិភាក្សាជាមួយគ្រូពេទ្យឯកទេសរបស់លោកអ្នក។** Telehealth **ផ្ដល់ជូនលោកអ្នកនូវការថែទាំសុខភាពពី​ចម្ងាយ ដោយប្រើស្មាតហ្វូន កុំព្យូទ័រ ឬ** tablet (**កុំព្យូទ័របន្ទះ**)**។ គ្រូពេទ្យឯកទេសរបស់លោកអ្នកនឹងមិនអាច​ពិនិត្យរាងកាយរបស់លោកអ្នកបានទេ ប៉ុន្តែនឹងមើលឃើញលោកអ្នកហើយនិយាយជាមួយលោកអ្នកអំពីសុខភាពរបស់លោកអ្នក។ លោកអ្នកអាចមានសមាជិកគ្រួសារឬអ្នកថែទាំម្នាក់នៅជាមួយលោកអ្នក នៅក្នុងការសារសងតាមទូរសព្ទនេះ។**

ហេតុអ្វីបានជាការណាត់ជួបរបស់ខ្ញុំគឺជាការណាត់ជួប **telehealth?**

**គ្រូពេទ្យឯកទេសរបស់លោកអ្នកនឹងជួយសម្រេច ថាតើការណាត់ជួប** telehealth **មានភាពត្រឹមត្រូវសម្រាប់លោកអ្នកឬទេ។ លោកអ្នកក៏អាចជ្រើសយកការណាត់ជួបផ្ទាល់មុខផងដែរ បើលោកអ្នកចង់បានយ៉ាងនេះ។**

**ហេតុអ្វីបានជាប្រើ telehealth?**

**លោកអ្នកប្រហែលជាយល់ថា ការណាត់ជួប** telehealth **រឹតតែមានភាពងាយស្រួលជាងការណាត់ជួបផ្ទាល់មុខ។ វាប្រហែលជាជម្រើសដ៏ល្អមួយ បើលោកអ្នក៖**

* **រស់នៅក្នុងទីជនបទឬទីដាច់ស្រយាល**
* **រស់នៅក្នុងរដ្ឋផ្សេងទៀត**
* **មានការលំបាកក្នុងការទៅចូលរួមតាមការណាត់ជួប ដោយសារតែយានដឹកជញ្ជូនឬមិនអាចធ្វើដំណើរបានច្រើន។**

**តើមានអ្វីកើតឡើងបើខ្ញុំមិនអាចទៅចូលរួមតាមការណាត់ជួបរបស់ខ្ញុំ?**

សូមប្រាប់យើងឱ្យបានរហ័សតាមលទ្ធភាព បើលោកអ្នកមិនអាចទៅជួបតាមការណាត់ជួប។ លោកអ្នកអាចទាក់ទងយើងដើម្បីលុបចោល ឬធ្វើពេលណាត់ជួបថ្មីមួយទៀត។ យើងអាចផ្ដល់​ពេលណាត់ជួបរបស់លោកអ្នកទៅឱ្យជនម្នាក់ទៀតដែលអាចទៅជួបបាន។ ការធ្វើដូចនេះជួយយើងក្នុងការកាត់បន្ថយពេលរង់ចាំសម្រាប់ជនរាល់រូប។ បើលោកអ្នកមិនអញ្ជើញទៅកាន់**ការណាត់ជួប 2 លើក** ហើយមិនប្រាប់យើងជាមុនទេនោះ លោកអ្នកនឹងមិន**ទទួលបានការណាត់ជួបមួយទៀត**ឡើយ។ លោកអ្នកនឹងត្រូវមានលិខិតបញ្ជូនថ្មីមួយ។

**តើខ្ញុំត្រូវការអ្វីសម្រាប់ការណាត់ជួប telehealth?**

**លោកអ្នកនឹងត្រូវការការតភ្ជាប់អ៊ីនធើរណិត** សម្រាប់**ស្មាតហ្វូន កុំព្យូទ័រ ឬ ឧបករណ៍** tablet របស់លោកអ្នក**។** លោក​អ្នក​ក៏នឹង​ត្រូវ​ការ**ម៉ាស៊ីនថត**រូប**ប្រភេទវ៉ិបខែម ឧបករណ៍បំពងសំឡេង និងក្បាលមេក្រូផងដែរ** បើវាមិនមែនជាផ្នែក​មួយនៃឧបករណ៍របស់​លោក​អ្នកទេនោះ**។ លោកអ្នកនឹងត្រូវការកន្លែងស្ងាត់និងមានពន្លឺច្បាស់ល្អ ដែលលោកអ្នកនឹងមិនទទួលការរំខាន**ឡើយ**។**

តើខ្ញុំនឹងដឹងអ្វីៗដែលត្រូវធ្វើតាមរបៀបណាដែរ?

យើងនឹងផ្ដល់ជូនលោកអ្នកនូវសេចក្ដីណែនាំដើម្បីពន្យល់អ្វីៗដែលលោកអ្នកត្រូវធ្វើ។ លោកអ្នកអាចទូរសព្ទធ្វើតេស្ត​ មុនពេលការណាត់ជួបរបស់លោកអ្នក ដើម្បីធ្វើឱ្យច្បាស់ថា អ្វីៗទាំងអស់ដំណើរការបានល្អ។

**តើមានអ្វីកើតឡើងបើខ្ញុំត្រូវការអ្នកបកប្រែភាសា?
សូម**ប្រាប់យើងបើលោកអ្នក​ត្រូវការអ្នកបកប្រែភាសា ហើយយើងអាចផ្ដល់ជូនអ្នកបកប្រែភាសាម្នាក់ សម្រាប់ការណាត់ជួបរបស់លោក​អ្នក។ សេវាអ្នកបកប្រែភាសាមិនគិតថ្លៃទេ បើលោកអ្នកមាន Medicare Card ដែលប្រើការបាននៅគ្រាសព្វថ្ងៃ។

**តើខ្ញុំនឹងត្រូវការបង់ប្រាក់សម្រាប់ការណាត់ជួបរបស់ខ្ញុំឬទេ?**

អ្នកជំងឺដែលមាន Medicare Card ដែលប្រើការបាននៅគ្រាសព្វថ្ងៃ មិនចាំបាច់បង់ប្រាក់ទេ។ បើលោកអ្នកគ្មាន Medicare Card ឬលោកអ្នកជាភ្ញៀវបរទេស សូមប្រាប់យើងខ្ញុំ ដោយសារតែលោកអ្នកត្រូវបង់ថ្លៃសម្រាប់ការណាត់ជួបរបស់លោកអ្នក។

យើងនឹងផ្ដល់ព័ត៌មានអំពីការថែទាំលោកអ្នកទៅកាន់ GP ឬវេជ្ជបណ្ឌិតគ្រួសាររបស់​
លោកអ្នក និងអ្នកវិជ្ជាជីវៈសុខភាពឯទៀតដែលពាក់ព័ន្ធនឹងការថែទាំលោកអ្នក។